CELEX: 62017CN0095
Language: mt
Date: 2017-02-22 00:00:00
Title: Kawża C-95/17 P: Appell ippreżentat fit-22 ta’ Frar 2017 mill-Uffiċċju tal-Proprjetà Intellettwali tal-Unjoni Ewropea mis-sentenza mogħtija mill-Qorti Ġenerali (Il-Ħames Awla) fil-15 ta’ Diċembru 2017 fil-Kawża T-112/13, Mondelez UK Holdings & Services Ltd vs L-Uffiċċju tal-Proprjetà Intellettwali tal-Unjoni Ewropea

22.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/9
            
         Appell ippreżentat fit-22 ta’ Frar 2017 mill-Uffiċċju tal-Proprjetà Intellettwali tal-Unjoni Ewropea mis-sentenza mogħtija mill-Qorti Ġenerali (Il-Ħames Awla) fil-15 ta’ Diċembru 2017 fil-Kawża T-112/13, Mondelez UK Holdings & Services Ltd vs L-Uffiċċju tal-Proprjetà Intellettwali tal-Unjoni Ewropea
   (Kawża C-95/17 P)
   (2017/C 161/12)
   Lingwa tal-kawża: l-Ingliż
   
      Partijiet
   
   
      Appellant: L-Uffiċċju tal-Proprjetà Intellettwali tal-Unjoni Ewropea (rappreżentant: A. Folliard-Monguiral, aġent)
   
      Partijiet oħra fil-proċedura: Mondelez UK Holdings & Services Ltd, li kienet Cadbury Holdings Ltd; Société des produits Nestlé SA
   
      Talbiet
   
   
               —
            
            
               tannulla s-sentenza appellata;
            
         
               —
            
            
               tikkundanna lil Mondelez UK Holdings & Services Ltd għall-ispejjeż sostnuti mill-Uffiċċju
            
         
      Aggravji u argumenti prinċipali
   
   
      Ksur tal-ewwel sentenza tal-Artikolu 36 tal-Istatut tal-Qorti tal-Ġustizzja
   
   Il-Qorti Ġenerali bbażat is-sentenza tagħha fuq raġunament kontradittorju meta aċċettat, minn naħa, li “provi jistgħu jittressqu globalment għall-Istati Membri kollha kkonċernati” u meta ħtieġet, min-naħa l-oħra, li l-kisba ta’ karattru distintiv tiġi stabbilita f’kull Stat Membru, individwalment (ara l-punt 139 tas-sentenza appellata).
   
      Ksur tal-Artikolu 7(3) u 52(2) tar-Regolament Nru 207/2009
       (1)
   
   Il-Qorti Ġenerali applikat b’mod żbaljat il-gwida mogħtija mill-Qorti tal-Ġustizzja fis-sentenza tal-24 ta’ Mejju 2012, Kawża C-98/11P, Chocoladefabriken Lindt & Sprüngli AG vs UASI, (Forma ta’ fenek taċ-ċikkulata b’żigarella ħamra), ECLI:EU:C:2012:307, fil-punti 62 u 63 (iktar ’il quddiem is-sentenza “Chocoladefabriken Lindt & Sprüngli Judgment”) meta ħtieġet li l-prova tal-kisba ta’ karattru distintiv tiġi stabbilita f’kull Stat Membru individwalment.
   Il-Qorti Ġenerali kellha teżamina jekk il-provi mressqa mid-detentur tat-trade mark tal-Unjoni jistabbilixxux il-kisba tal-karattru distintiv fl-Unjoni Ewropea kollha, irrispettivament mill-fruntieri nazzjonali.
   Billi ffokat esklużivament fuq is-swieq nazzjonali, il-Qorti tal-Ġustizzja injorat b’mod żbaljat li l-portata territorjali tar-rikonoxximent tat-trade mark hija biss wieħed mill-fatturi rilevanti fid-determinazzjoni ta’ jekk din it-trade mark kisbitx karattru distintiv permezz tal-użu fl-Unjoni Ewropea. Il-Qorti Ġenerali għalhekk naqset milli tikkunsidra kriterji li huma relevanti fil-kuntest tas-“suq uniku”, b’mod partikolari (i) il-proporzjon tal-pubbliku li ġie pprovat li huwa familjari mat-trade mark meta mqabbel mal-konsumaturi Ewropej kollha; (ii) l-importanza ġeografika u t-tqassim taż-żoni fejn il-karattru distintiv kien ġie stabbilit; u (iii) l-importanza ekonomika taż-żoni fejn il-kisba tan-natura distintiva kienet ġiet stabbilita għas-suq Ewropew tal-oġġetti u s-servizzi inkwistjoni.
   L-approċċ tas-sentenza appellata ma jistax jiġi ġġustifikat mill-interess pubbliku li huwa l-bażi tar-raġuni assoluta għall-kanċellazzjoni inkwistjoni. Hemm miżuri ta’ salvagwardja li jibbilanċjaw il-possibbiltà għad-detentur ta’ trade mark tal-Unjoni li jsaħħah id-drittijiet esklużivi anki fi Stati Membri fejn it-trade mark tal-Unjoni ma tkunx kisbet l-istess livell ta’ karattru distintiv bħal fi Stati Membri oħra.
   
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU 2009, L 78, p. 1).